ddrg/super_eurlex huggingface dataset:
Úradný vestník L 168 , 05/07/2003 S. 0013 - 0013



Nariadenie Komisie (ES) č. 1205/2003 zo 4. júla 2003, ktorým sa mení a dopĺňa nariadenie (ES) č. 753/2002, ktorým sa ustanovujú určité pravidlá uplatňovania nariadenia Rady (ES) č. 1493/1999, pokiaľ ide o opis, označovanie, prezentáciu a ochranu určitých vinárskych výrobkov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1493/1999 zo 17. mája 1999 o spoločnej organizácii trhu s vínom [1], naposledy zmenené a doplnené nariadením (ES) č. 806/2003 [2], najmä na jeho článok 80 písm. b), keďže: (1) Nariadenie Komisie (ES) č. 753/2002 [3], naposledy zmenené a doplnené nariadením (ES) č. 2086/2002 [4], ustanovuje 1. august 2003 ako dátum, od ktorého sa má uplatňovať s cieľom umožniť hospodárskym operátorom v sektore vína a príslušným vnútroštátnym orgánom dostatok času na prípravu nových pravidiel označovania ustanovených v uvedenom nariadení. (2) Nariadenie (ES) č. 753/2002 stanovuje prechodné obdobie do 1. augusta 2003, počas ktorého môžu hospodárski operátori naďalej používať etikety a hotové obaly s údajmi, ktoré boli vytlačené v zhode s ustanoveniami platnými v čase ich uvedenia na trh, ale ktoré už nie sú v zhode s ustanoveniami nariadenia (ES) č. 753/2002. (3) Na základe diskusií medzi príslušnými vnútroštátnymi orgánmi a medzi týmito orgánmi a odbornými kruhmi je potrebné predĺžiť toto prechodné obdobie do 1. februára 2004 s cieľom umožniť hospodárskym operátorom používať ostávajúce etikety a hotové obaly vytlačené v súlade s predchádzajúcimi ustanoveniami. (4) Nariadenie (ES) č. 753/2002 by sa malo príslušne zmeniť a doplniť. (5) Opatrenia stanovené v tomto nariadení sú v súlade so stanoviskom Riadiaceho výboru pre víno, PRIJALA TOTO NARIADENIE: Článok 1 Nariadenie (ES) č. 753/2002 sa týmto mení a dopĺňa takto: Druhý pododsek článku 47 ods. 1 sa nahrádza takto: "Etikety a hotové obaly s údajmi, ktoré boli vytlačené v zhode s ustanoveniami platnými v čase nadobudnutia účinnosti tohto nariadenia, sa môžu naďalej používať do 1. februára 2004." Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 4. júla 2003 Za Komisiu Franz Fischler člen Komisie [1] Ú. v. ES L 179, 14.7.1999, s. 1. [2] Ú. v. ES L 122, 16.5.2003, s. 1. [3] Ú. v. ES L 118, 4.5.2002, s. 1. [4] Ú. v. ES L 321, 26.11.2002, s. 8. --------------------------------------------------
Úradný vestník L 168 , 05/07/2003 S. 0009 - 0009



Nariadenie Komisie (ES) č. 1203/2003 zo 4. júla 2003, ktorým sa mení a dopĺňa nariadenie (ES) č. 1227/2000, ktorým sa ustanovujú podrobné pravidlá uplatňovania nariadenia Rady (ES) č. 1493/1999 o spoločnej organizácii trhu s vínom, pokiaľ ide o produkčný potenciál KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1493/1999 zo 17. mája 1999 o spoločnej organizácii trhu s vínom [1], naposledy zmenené a doplnené nariadením (ES) č. 806/2003 [2], najmä na jeho články 10, 15 a jeho článok 80 písm. b), keďže: (1) S cieľom vyriešiť konkrétny praktický problém by sa termín ustanovený v prvom pododseku článku 2 ods. 3 nariadenia (ES) č. 1493/1999 pre výnimku z článku 2 ods. 2 mal zmeniť. Z uplatňovania rôznych ustanovení týkajúcich sa udelenia výnimky vyplývajú vážne a komplikované správne formality, najmä pokiaľ ide o kontroly a pokuty. V záujme riadnej správy by sa mal tento termín presunúť na 31. júl 2004. (2) S cieľom umožniť členským štátom vyplácať pomoc do konca rozpočtového roka je potrebné upresniť pravidlá zohľadňovania výdavkov stanovených na obdobie od 1. júla do 15. októbra. (3) Je taktiež potrebné upresniť, že čiastky pokút, ktoré sa používajú na financovanie výdavkov členských štátov, keď nahlásia plochu, ktorá je menšia ako plocha uvedená v pridelení pre určitý rozpočtový rok, sa nemôžu použiť na mechanizmus prideľovania prostriedkov prerozdelených v priebehu rozpočtového roka. (4) Nariadenie Komisie (ES) č. 1227/2000 [3], naposledy zmenené a doplnené nariadením (ES) č. 571/2003 [4], by sa malo príslušne zmeniť a doplniť. (5) Opatrenia stanovené v tomto nariadení sú v súlade so stanoviskom Riadiaceho výboru pre víno, PRIJALA TOTO NARIADENIE: Článok 1 Nariadenie (ES) č. 1227/2000 sa týmto mení a dopĺňa takto: 1. V článku 2 sa odsek 1a nahrádza takto: "1a Termín 31. júl 2002 ustanovený v článku 2 ods. 3 nariadenia (ES) č. 1493/1999 sa posúva na 31. júl 2004." 2. Článok 17 sa mení a dopĺňa takto: a) odsek 1 sa nahrádza takto: "1. Pre každý členský štát sa výdavky ohlásené a uskutočnené pre určitý rozpočtový rok financujú do výšky čiastok oznámených Komisii podľa článku 16 ods. 1 písm. a) a b), pokiaľ tieto čiastky celkovo neprevyšujú finančné čiastky pridelené členskému štátu podľa článku 14 ods. 1 nariadenia (ES) č. 1493/1999." b) v odseku 4 sa dopĺňa tento štvrtý pododsek: "Čiastky, ktoré nie sú financované podľa tohto odseku, nie sú dostupné na účely uplatňovania odseku 3." Článok 2 Toto nariadenie nadobúda účinnosť tretí deň od jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 4. júla 2003 Za Komisiu Franz Fischler člen Komisie [1] Ú. v. ES L 179, 14.7.1999, s. 1. [2] Ú. v. ES L 122, 16.5.2003, s. 1. [3] Ú. v. ES L 143, 16.6.2000, s. 1. [4] Ú. v. ES L 82, 29.3.2003, s. 19. --------------------------------------------------
Úradný vestník L 116 , 13/05/2003 S. 0012 - 0012



Nariadenie Komisie (ES) č. 816/2003 z 12. mája 2003, ktorým sa mení a dopĺňa nariadenie (ES) č. 2808/98, ktorým sa stanovujú pravidlá na uplatňovanie poľnohospodárskeho menového systému pre euro v poľnohospodárstve KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2799/98 z 15. decembra 1998, ktorým sa zriaďujú poľnohospodárske menové dojednania pre euro [1], a najmä na jeho článok 9, keďže: (1) článok 4 nariadenia Komisie (ES) č. 2808/98 [2], naposledy zmeneného a doplneného nariadením (ES) č. 2452/2000 [3], stanovuje, že výmenný kurz, ktorý sa použije na prepočítanie pomoci na hektár, a množstvo štrukturálneho alebo environmentálneho charakteru do národnej meny je priemer výmenného kurzu uplatniteľného počas mesiaca, ktorý predchádza dátum operačnej udalosti vypočítaný pro rata temporis. Malo by sa stanoviť, ako sa vypočíta tento priemer; (2) nariadenie (ES) č. 2808/98 by sa malo príslušne zmeniť a doplniť; (3) opatrenia stanovené v tomto nariadení sú v súlade so stanoviskami príslušných riadiacich výborov, PRIJALA TOTO NARIADENIE: Článok 1 Nasledovná veta sa pridáva do článku 4 ods. 3 nariadenia (ES) č. 2808/98: "Priemer výmenného kurzu sa stanoví Komisiou počas mesiaca nasledujúceho po dátume operačnej udalosti." Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 12. mája 2003 Za Komisiu Franz Fischler člen Komisie [1] Ú. v. ES L 349, 24.12.1998, s. 1. [2] Ú. v. ES L 349, 24.12.1998, s. 36. [3] Ú. v. ES L 282, 8.11.2000, s. 9. --------------------------------------------------
Úradný vestník L 265 , 16/10/2003 S. 0023 - 0024



Nariadenie Komisie (ES) č. 1813/2003 z 15. októbra 2003, ktorým sa mení a dopĺňa nariadenie (EHS) č. 2273/93, ktorým sa určujú intervenčné centrá pre obilniny KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1766/92 z 30. júna 1992 o spoločnej organizácii trhu s obilím [1], naposledy zmenené a doplnené nariadením (ES) č. 1104/2003 [2], najmä na jeho článok 5, keďže: (1) Intervenčné centrá sú stanovené v prílohe k nariadeniu Komisie (EHS) č. 2273/93 [3], naposledy zmenenému a doplnenému nariadením (ES) č. 1938/2002 [4]. Určité členské štáty predložili žiadosti o úpravu niektorých týchto centier. (2) Nariadenie (EHS) č. 2273/93 by sa malo príslušne zmeniť a doplniť. (3) Opatrenia stanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Príloha k nariadeniu (EHS) č. 2273/93 sa týmto mení a dopĺňa v súlade s prílohou k tomuto nariadeniu. Článok 2 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 15. októbra 2003 Za Komisiu Franz Fischler člen Komisie [1] Ú. v. ES L 181, 1.7.1992, s. 21. [2] Ú. v. ES L 158, 27.6.2003, s. 1. [3] Ú. v. ES L 207, 18.8.1993, s. 1. [4] Ú. v. ES L 297, 31.10.2002, s. 6. -------------------------------------------------- PRÍLOHA Príloha k nariadeniu (EHS) č. 2273/93 sa mení a dopĺňa takto: 1. V časti BUNDESREPUBLIK DEUTSCHLAND Schleswig-Holstein sa centrum "Burg auf Fehmarn" premenúva na "Fehmarn". 2. V časti SUOMI/FINLAND sa centrum "Loviisa" nahrádza centrom "Kaipiainen". 3. V časti FRANCE sa v departemente "Loiret-45" z centra "Patay" vypúšťa "kukurica" a k centru "Meung-sur-Loir" sa dopĺňa "jačmeň". --------------------------------------------------
Úradný vestník L 199 , 07/08/2003 S. 0003 - 0003



Nariadenie Komisie (ES) č. 1401/2003 zo 6. augusta 2003, ktorým sa mení a dopĺňa nariadenie (ES) č. 245/2001, ktorým sa uplatňujú podrobné pravidlá uplatňovania nariadenia Rady (ES) č. 1673/2000 o spoločnej organizácii trhov s ľanom a konope pestovanými na vlákno KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1673/2000 z 27. júla 2000 o spoločnej organizácii trhov s ľanom a konope pestovanými na vlákno, [1] v znení nariadenia Komisie (ES) č. 651/2002, [2] najmä na jeho článok 9, keďže: (1) Podľa druhej zarážky článku 7 ods. 1 nariadenia Komisie (ES) č. 245/2001, [3] naposledy zmeneného a doplneného nariadením (ES) č. 651/2002, sa pomoc na spracovanie ľanovej a konopnej slamy vyplatí pre ľanové a konopné vlákno, ak sa získalo do 1. mája po konci príslušného hospodárskeho roku. Podľa článku 12 ods. 2 uvedeného nariadenia vyplatí pomoc na spracovanie a prípadne dodatočnú pomoc členský štát, na ktorého území sa do 1. augusta nasledujúceho po uvedenej lehote zozbiera ľanová alebo konopná slama. (2) Vzhľadom na čas požadovaný na ukončenie správnych formalít a kontrol predchádzajúcich udeleniu a konečnému vyplateniu pomoci by sa lehota na vyplatenie pomoci členskými štátmi mala predĺžiť. S cieľom zabezpečiť kontinuitu je potrebné stanoviť uplatňovanie opatrenia so spätným účinkom od augusta 2003. (3) Konečný termín, do ktorého členské štáty oznamujú Komisii informácie o hospodárskom roku, by sa mal preto zmeniť. (4) Opatrenia stanovené v tomto nariadení sú v súlade so stanoviskom Riadiaceho výboru pre ľan a konope, PRIJALA TOTO NARIADENIE: Článok 1 Nariadenie (ES) č. 245/2003 sa týmto mení a dopĺňa takto: 1. v článku 12 ods. 2 sa dátum "1. august" nahrádza dátumom "15. október"; 2. v článku 15 ods. 3 sa dátum "30. september" nahrádza dátumom "15. december". Článok 2 Toto nariadenie nadobúda účinnosť v deň jeho uverejnenia v Úradnom vestníku Európskej únie. Bude sa uplatňovať od 1. augusta 2003. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 6. augusta 2003 Za Komisiu Franz Fischler člen Komisie [1] Ú. v. ES L 193, 29.7.2000, s. 16. [2] Ú. v. ES L 101, 17.4.2002, s. 3. [3] Ú. v. ES L 35, 6.2.2001, s. 18. --------------------------------------------------
Úradný vestník L 121 , 16/05/2003 S. 0003 - 0004



Nariadenie Komisie (ES) č. 836/2003, z 15. mája 2003, ktoré mení a dopĺňa nariadenie (ES) č. 2103/2002, ktoré schvaľuje operácie na kontrolu zhody s obchodnými normami uplatniteľnými na čerstvé ovocie a zeleninu vykonávanými v Južnej Afrike pred dovozom do Európskeho spoločenstva KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2200/96 z 28. októbra 1996 o spoločnej organizácii trhu s ovocím a zeleninou [1], naposledy zmenené a doplnené nariadením Komisie (ES) č. 47/2003 [2], a najmä jeho článok 10, keďže: (1) Nariadenie Komisie (ES) č. 2103/2002 [3] ustanovuje vo svojej prílohe II vzor osvedčenia uvedeného v článku 7 odsek 3 nariadenia Komisie (ES) č. 1148/2001 z 12. júna 2001 o kontrolách zhody s obchodnými normami uplatniteľnými na ovocie a zeleninu [4], naposledy zmeneného a doplneného nariadením (ES) č. 408/2003 [5]. (2) Juhoafrické úrady informovali Komisiu, že používané osvedčenie bolo zmenené a doplnené. (3) Nariadenie (ES) č. 2103/2002 by sa preto malo v súlade s tým zmeniť a doplniť. (4) S cieľom vyhnúť sa praktickým a obchodným ťažkostiam by malo byť umožnené používanie súčasného vzoru osvedčenia do 30. júna 2003. (5) Opatrenia stanovené v tomto nariadení sú v súlade so stanoviskom Riadiaceho výboru pre čerstvé ovocie a zeleninu, PRIJALA TOTO NARIADENIE: Článok 1 Príloha II k nariadeniu (ES) č. 2103/2002 sa nahrádza textom v prílohe k tomuto nariadeniu. Článok 2 Toto nariadenie nadobúda účinnosť dvadsiaty deň od jeho uverejnenia v Úradnom vestníku Európskej únie. Bude sa uplatňovať od 1. júna 2003. Avšak osvedčenia podľa vzoru v prílohe II k nariadeniu (ES) č. 2103/2002 v jeho znení z 28. novembra 2002 sa môžu tiež používať do 30. júna 2003. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 15. mája 2003 Za komisiu Franz Fischler člen Komisie [1] Ú. v. ES L 297, 21.11.1996, s. 1. [2] Ú. v. ES L 7, 11.1.2003, s. 64. [3] Ú. v. ES L 324, 29.11.2002, s. 11. [4] Ú. v. ES L 156, 13.6.2001, s. 9. [5] Ú. v. EÚ L 62, 6.3.2003, s. 8. -------------------------------------------------- PRÍLOHA " „PRÍLOHA II +++++ TIFF +++++ " --------------------------------------------------
Úradný vestník L 126 , 22/05/2003 S. 0024 - 0025



Nariadenie Komisie (ES) č. 877/2003 z 21. mája 2003 o dočasnom povolení používania regulátora kyslosti "kyseliny benzoovej" v krmivách (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 70/524/EHS z 23. novembra 1970 o doplnkových látkach v krmivách [1], naposledy zmenenú a doplnenú nariadením (ES) č. 1756/2002 [2], najmä na jej články 3 a 9e ods. 1, keďže: (1) Smernica 70/524/EHS vyžaduje, že žiadnu doplnkovú látku nemožno uvádzať do obehu pokiaľ spoločenstvo nevydá povolenie. (2) Novú doplnkovú látku na používanie v krmivách možno dočasne povoliť, ak ide o doplnkové látky uvedené v časti II prílohy C k smernici 70/524/EHS, ktorá zahŕňa regulátory kyslosti, ak podmienky tejto smernice sú splnené a ak vzhľadom na dostupné výsledky je odôvodnené predpokladať, že pri používaní v živočíšnej výrobe má niektorý z účinkov uvedených v článku 2 písm. a tejto smernice. Takéto dočasné povolenie možno vydať na dobu nepresahujúcu 4 roky. (3) Z vyhodnotenia predloženej žiadosti o povolenie prípravku na regulovanie kyslosti "kyseliny benzoovej" vyplýva, že podmienky uvedené v smernici 70/524/EHS sú splnené. (4) Preto prípravok na regulovanie kyslosti "kyselina benzoová" by mal byť dočasne povolený na dobu 4 rokov. (5) Vedecký výbor pre výživu zvierat zaslal priaznivé stanovisko s určitými podmienkami k bezpečnosti prípravku, ktorý patrí do skupiny "Regulátory kyslosti", pre výkrmové ošípané. (6) Z vyhodnotenia žiadosti vyplýva, že sa požadujú určité postupy na ochranu pracovníkov pred účinkami z vystavenia sa doplnkovej látke "kyseline benzoovej". Avšak takáto ochrana sa zabezpečuje uplatňovaním smernice Rady 89/391/EHS z 12. júna 1989 o zavádzaní opatrení na podporu zlepšenia bezpečnosti a ochrany zdravia pracovníkov pri práci [3]. (7) Opatrenia ustanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO NARIADENIE. Článok 1 Doplnková látka "kyselina benzoová" patriaca do skupiny "Regulátory kyslosti" a uvedená v prílohe sa povoľuje na používanie ako doplnková látka v krmivách za podmienok ustanovených v prílohe. Článok 2 Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 21. mája 2003 Za Komisiu David Byrne člen Komisie [1] Ú. v. ES L 270, 14.12.1970, s. 1. [2] Ú. v. ES L 265, 3.10.2002, s. 1. [3] Ú. v. ES L 183, 29.6.1989, s. 1. -------------------------------------------------- PRÍLOHA Číslo (alebo EC číslo) | Doplnková látka | Chemický vzorec, opis | Druhy alebo kategórie zvierat | Maximálny vek | Najnižší obsah | Najvyšší obsah | Iné ustanovenia | Koniec doby povolenia | mg/kg kompletného krmiva | mg/kg kompletného krmiva | Regulátory kyslosti E 210 | Kyselina benzoová | C7H6O2 | Výkrm ošípaných | 5000 | 10000 | 25.5.2007 | --------------------------------------------------
Úradný vestník L 031 , 06/02/2003 S. 0009 - 0009



Nariadenie Komisie (ES) č. 224/2003 zo dňa 5. februára 2003, ktorým sa stanovuje čiastka podpory uvedenej v nariadení Rady (ES) č. 1255/1999 pri súkromnom skladovaní masla a smotany a ktorým sa stanovuje odchýlka od článku 29 nariadenia (ES) č. 2771/1999, ktorou sa stanovujú vykonávacie pravidlá nariadenia (ES) č. 1255/1999 týkajúce sa intervenčných opatrení na trhu s maslom a smotanou KOMISIA EURÓPSKYCH SPOLOČENSTIEV, so zreteľom na Zmluvu o založení Európskych spoločenstiev, so zreteľom na nariadenie Rady (ES) č. 1255/1999 zo dňa 17. mája 1999 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením Komisie (ES) č. 509/2002 [2], a najmä na jeho článok 10, keďže: (1) článok 34 ods. 2 nariadenia Komisie (ES) č. 2771/1999 [3], naposledy zmeneného a doplneného nariadením (ES) č. 1614/2001 [4], stanovuje, že bez toho, aby bol dotknutý článok 38 uvedeného nariadenia, podpora pri súkromnom skladovaní uvedená v článku 6 ods. 3 nariadenia (ES) č. 1255/1999 sa stanovuje každý rok. Z tohto dôvodu treba brať do úvahy pevné náklady, denné náklady a finančné náklady na skladovanie a v prípade finančných nákladov vývoj úrokových sadzieb Európskej centrálnej banky; (2) článok 29 ods. 1 nariadenia (ES) č. 2771/1999 stanovuje obdobie, počas ktorého musí byť uskutočnené uskladnenie. Súčasná situácia na trhu s maslom je dostatočným dôvodom na to, aby ako výnimočné opatrenie bol deň, keď majú byť v roku 2003 uskladnené príslušné množstvá masla a smotany, posunutý z 15. marca na 1. marec; (3) opatrenia tohto nariadenia sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 Podpora uvedená v článku 6 ods. 3 nariadenia (ES) č. 1255/1999 sa pri zmluvách uzavretých v roku 2003 vyráta na tonu masla alebo ekvivalentu masla takto: a) 24 eur na pevné náklady, b) 0,35 eur za každý deň zmluvného skladovania na náklady spojené so skladovaním v chladiarenských skladoch a c) denná čiastka za zmluvné skladovanie vypočítaná na základe 91 % intervenčnej ceny masla platnej v deň začiatku zmluvného skladovania a na základe ročnej úrokovej sadzby vo výške 2,75 %. Článok 2 Odlišne od článku 29 ods. 1 nariadenia (ES) č. 2771/1999 môže byť skladovanie v roku 2003 začaté už 1. marca. Článok 3 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 5. februára 2003 Za Komisiu Franz Fischler člen Komisie [1] Ú. v. ES L 160, 26.6.1999, s. 48. [2] Ú. v. ES L 79, 22.3.2002, s. 15. [3] Ú. v. ES L 333, 24.12.1999, s. 11. [4] Ú. v. ES L 214, 8.8.2001, s. 20. --------------------------------------------------
Úradný vestník L 165 , 03/07/2003 S. 0019 - 0019



Nariadenie Komisie (ES) č. 1182/2003 z 2. júla 2003, ktorým sa opravuje nariadenie (ES) č. 315/2003, ktorým sa mení a dopĺňa nariadenie (ES) č. 1227/2000 ustanovujúce podrobné pravidlá uplatňovania nariadenia Rady (ES) č. 1493/1999 o spoločnej organizácii trhu s vínom, pokiaľ ide o produkčný potenciál KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie (ES) č. 1493/1999 zo 17. mája 1999 o spoločnej organizácii trhu s vínom [1], naposledy zmenené a doplnené nariadením (ES) č. 806/2003 [2], najmä na jeho články 10 a 15, keďže: (1) V nariadení Komisie (ES) č. 315/2003 [3] je chyba. S cieľom zabrániť nesprávnemu výkladu a zabezpečiť správne uplatňovanie opatrení stanovených v uvedenom nariadení by sa chyba mala opraviť. (2) Nariadenie (ES) č. 315/2003 by sa malo príslušne opraviť. (3) Opatrenia stanovené v tomto nariadení sú v súlade so stanoviskom Riadiaceho výboru pre víno, PRIJALA TOTO NARIADENIE: Článok 1 Nariadenie (ES) č. 315/2003 sa týmto mení a dopĺňa takto: 1. do článku 1 sa dopĺňa tento bod: "5. Príloha sa mení a dopĺňa v súlade s prílohou k tomuto nariadeniu." 2. v prílohe sa po nadpise "PRÍLOHA" vkladá tento text: "Tabuľky 4.1., 4.2. a 4.3. sa nahrádzajú takto:". Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskej únie. Bude sa uplatňovať od 24. februára 2003. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 2. júla 2003 Za Komisiu Franz Fischler člen Komisie [1] Ú. v. ES L 179, 14.7.1999, s. 1. [2] Ú. v. ES L 122, 16.5.2003, s. 1. [3] Ú. v. ES L 46, 20.2.2003, s. 9. --------------------------------------------------
Úradný vestník L 265 , 16/10/2003 S. 0005 - 0005



Nariadenie Rady (ES) č. 1805/2003 z 13. októbra 2003, ktorým sa mení a dopĺňa nariadenie (ES) č. 2596/97, ktorým sa predlžuje obdobie stanovené v článku 149 ods. 1 Aktu o pristúpení Rakúska, Fínska a Švédska RADA EURÓPSKEJ ÚNIE, so zreteľom na Akt o pristúpení Rakúska, Fínska a Švédska, najmä na jeho článok 149 ods. 2, so zreteľom návrh Komisie, so zreteľom na stanovisko Európskeho parlamentu [1], so zreteľom na stanovisko Európskeho hospodárskeho a sociálneho výboru [2], keďže: (1) Druhý pododsek článku 1 nariadenia (ES) č. 2596/97 [3] predlžuje do 31. decembra 2003 obdobie, počas ktorého sa môžu prijímať prechodné opatrenia, pokiaľ ide o požiadavky ohľadom obsahu tuku v mlieku uvádzanom na trhu podľa podmienok stanovených v Akte o pristúpení z roku 1994. (2) V sektore mlieka a mliečnych výrobkov spôsobujú požiadavky vzťahujúce sa na obsah tuku v mlieku na ľudskú spotrebu Fínsku a Švédsku naďalej ťažkosti. (3) Je preto potrebné využiť možnosť predĺžiť príslušné obdobie ustanovenú článkom 149 ods. 2 Aktu o pristúpení z roku 1994. Dodatočné obdobie do 30. apríla 2009 sa zdá byť primerané. (4) Nariadenie (ES) č. 2596/97 by sa preto malo zmeniť a doplniť, PRIJALA TOTO NARIADENIE: Článok 1 Druhý pododsek článku 1 nariadenia (ES) č. 2596/97 sa nahrádza takto: "So zreteľom na požiadavky vzťahujúce sa na obsah tuku v mlieku na ľudskú spotrebu vyprodukovanom vo Fínsku a Švédsku sa však toto obdobie predlžuje do 30. apríla 2009." Článok 2 Toto nariadenie nadobúda účinnosť 1. januára 2004. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Luxemburgu 13. októbra 2003 Za Radu predseda G. Alemanno [1] Stanovisko doručené 9. októbra 2003 (zatiaľ neuverejnené v úradnom vestníku). [2] Stanovisko doručené 24. septembra 2003 (zatiaľ neuverejnené v úradnom vestníku). [3] Ú. v. ES L 351, 23.12.1997, s. 12. Nariadenie naposledy zmenené a doplnené nariadením (ES) č. 2703/1999 (Ú. v. ES L 327, 21.12.1999, s. 11). --------------------------------------------------